1 ಆರ್ಡರ್ ಗೆ 42 ಫುಡ್ ಡೆಲಿವರಿ – ವಿಡಿಯೋ ವೈರಲ್

ಮನಿಲಾ: ಒಂದು ಊಟ ಅರ್ಡರ್ ಮಾಡಿದ ಬಾಲಕಿ ಮನೆ ಬಾಗಿಲಿಗೆ ಬರೋಬ್ಬರಿ 42 ಡೆಲಿವರಿ ಬಾಯ್ಸ್ ಸೇಮ್ ಅರ್ಡರ್ ತೆಗೆದುಕೊಂಡು ಬಂದಿರುವ ಘಟನೆ ಫಿಲಿಫೈನ್ಸ್‍ನಲ್ಲಿ ನಡೆದಿದೆ.

ಬಾಲಕಿ ತನ್ನ ಅಜ್ಜಿಯ ಜೊತೆಯಲ್ಲಿ ಫಿಲಿಫೈನ್ಸ್‍ನ ಸೆಬು ನಗರದಲ್ಲಿ ವಾಸವಾಗಿದ್ದಾಳೆ. ಈ ಬಾಲಕಿ ತನಗೆ ಮತ್ತು ಅಜ್ಜಿಗೆ ಎಂದು ಒಂದು ಊಟವನ್ನು ಆರ್ಡರ್ ಮಾಡಿದ್ದಾಳೆ.

ಊಟ ಆರ್ಡರ್ ಮಾಡಿದ ಬಾಲಕಿಯ ಮನೆಬಾಗಿಲಿಗೆ ಡೆಲಿವರಿ ಬಾಯ್ಸ್‍ಗಳು ಒಬ್ಬರ ನಂತರ ಒಬ್ಬರು ಬರಲು ಆರಂಭಿಸಿದರು. ಕೊನೆಗೆ 42 ಮಂದಿ ಒಂದೇ ಆರ್ಡರ್ ತಂದು ಕೊಟ್ಟು ಹೋಗಿದ್ದಾರೆ. ಒಂದೇ ಮನೆಗೆ ಡೆಲಿವರಿ ಹುಡುಗರು ಬರುತ್ತಿರುವುದನ್ನು ನೋಡಿ ಸ್ಥಳಿಯ ನಿವಾಸಿಗಳು ಬೆರಗಾಗಿದ್ದಾರೆ.

ಬಾಲಕಿ ಮನೆಗೆ ಆರ್ಡರ್ ತೆಗೆದುಕೊಂಡು ಒಬ್ಬರ ನಂತರ ಒಬ್ಬರಾಗಿ ಡೆಲಿವರಿ ಬಾಯ್ ಬರುತ್ತಿರುವುದನ್ನು ನೆರೆಹೊರೆಯವರು ವಿಡಿಯೋ ಮಾಡಿಕೊಂಡು ಸಾಮಾಜಿಕ ಜಾಲತಾಣದಲ್ಲಿ ಹಂಚಿಕೊಂಡಿದ್ದಾರೆ. ಈ ವಿಡಿಯೋ ಸಖತ್ ವೈರಲ್ ಆಗಿದೆ.

https://youtu.be/Tx87nG4RjWY

ಬಾಲಕಿ ಫುಡ್ ಆರ್ಡರ್ ಮಾಡಿರುವ ಆ್ಯಪ್‍ನಲ್ಲಿ ಆಗಿರುವ ತಾಂತ್ರಿಕ ದೋಷವೇ ಇಷ್ಟೊಂದು ಅವಾಂತರಕ್ಕೆ ಕಾರಣವಾಗಿದೆ. ಫುಡ್ ಆರ್ಡರ್ ಅಪ್ಲಿಕೇಶನ್ ಸರಿಯಾಗಿ ಕಾರ್ಯನಿರ್ವಹಿಸದೆ ಇರುವುದರಿಂದ ಬಾಲಕಿ ಮಾಡಿರುವ ಆರ್ಡರ್ ಸಂದೇಶವು 42 ಫುಡ್ ಡೆಲಿವರಿ ಹುಡುಗರಿಗೆ ಹೋಗಿತ್ತು. ಪರಿಣಾಮ 42 ಮಂದಿಯೂ ಆಹಾರ ತೆಗೆದುಕೊಂಡು ಬಾಲಕಿಯ ಮನೆಗೆ ಬಂದಿದ್ದರು.